पैर छूकर आशीर्वाद लिया, PM को शॉल ओढ़ाई; इस साल मार्च में शादी
OYO Founder Ritesh Agarwal Wedding Invitation To PM Narendra Modi - हॉस्पिटैलिटी चेन ओयो के फाउंडर रितेश अग्रवाल ने प्रधानमंत्री नरेंद्र मोदी को अपनी शादी में आमंत्रित किया है। वह हाल ही में शादी का न्योता देने PM से मिलने पहुंचे थे।
हॉस्पिटैलिटी चेन ओयो के फाउंडर रितेश अग्रवाल ने प्रधानमंत्री नरेंद्र मोदी को अपनी शादी में आमंत्रित किया है। वह हाल ही में शादी का न्योता देने PM से मिलने पहुंचे थे। रितेश की इस साल मार्च में शादी हैं। शादी के बाद दिल्ली के एक 5 स्टार होटल में रिसेप्शन होगा।
रितेश ने इस मुलाकात की तस्वीरें इंस्टाग्राम पर शेयर की हैं। तस्वीरों में रितेश अपनी मां और होने वाली पत्नी के साथ दिखाई दे रहे हैं। एक तस्वीर में कपल ने PM के पैर छूकर आशीर्वाद लिया। दूसरी में, अग्रवाल प्रधानमंत्री के कंधों पर एक शाल ओढ़ाते हुए दिख रहे हैं।
हम एक नई शुरुआत के लिए पूरी तरह तैयार
रितेश ने लिखा 'प्रधानमंत्री नरेंद्र मोदी जी के आशीर्वाद से, हम एक नई शुरुआत के लिए पूरी तरह तैयार हैं। शब्द उस गर्मजोशी को व्यक्त नहीं कर सकते जिसके साथ उन्होंने हमारा स्वागत किया।
मेरी मां, जो महिला सशक्तिकरण के लिए उनके विजन से प्रेरित हैं, उनसे मिलने के लिए उत्साहित थीं। अपना कीमती समय निकालने और आपकी शुभकामनाओं के लिए धन्यवाद।
रायगड़ा, गिर, लद्दाख, रामेश्वरम, मेघालय और अन्य जगहों पर भारत में पर्यटन और उद्यमशीलता के विकास को सक्षम करने के लिए कमिटेड!'
2013 में ओयो बनाया, PM ने 'मन की बात' में किया जिक्र
रितेश देश के सबसे कम उम्र के अरबपतियों में से एक है। उन्होंने OYO की स्थापना 2013 में की थी। तब वह सिर्फ 19 साल के थे। रितेश ने एक इंटरव्यू में बताया था, 'मेरी मां को OYO की सफलता पर बहुत वक्त तक भरोसा नहीं था, जब तक नरेंद्र मोदी ने मन की बात में इसका जिक्र नहीं किया। उन्हें यही लगता था कि मुझे कोई अच्छी नौकरी कर लेनी चाहिए।'
OYO के ब्रांड बनने की कहानी
2012 के सर्दियों की एक शाम थी। 18 साल के रितेश अग्रवाल दिल्ली की मस्जिद मोठ मार्केट में बैठे थे। पास में सिर्फ 30 रुपए थे। जिंदगी में पीछे के बारे में सोचते तो ओरावेल स्टेज नाम का एक असफल स्टार्टअप था। आगे के बारे में सोचते तो करियर का कुछ पता नहीं था। पूरी खबर पढ़ने के लिए यहां क्लिक करें... 